ผมมีติ่งเนื้อขรุขระที่ขอบๆรูทวารแล้วก็มีติ่งเนื้อนุ่มๆสีแดงชมพูในรูทวาร(ถัดจากติ่งเนื้อขรุขระเข้าไปนิดนึ่งครับ) ไม่ทราบว่าเป็นหูดหงินไก่หรือว่าริดสีดวงครับ
สวัสดีค่ะ อาการติ่งเนื้อนุ่มๆที่รูทวารนั้นอาจมีสาเหตุมาจาก-ติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร-แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล-หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง อาจมีอาการคันร่วมด้วยแต่มักไม่มีอาการเจ็บ เป็นติดต่อจากการมีเพศสัมพันธ์-ริดสีดวงทวารหนัก อาจเจ็บเวลาขับถ่าย หรือถ่ายเป็นเลือดร่วมด้วย แต่ถ้าเป็นริดสีดวงชนิดเป็นข้างใน อาจจะไม่เจ็บก็ได้ดังนั้นควรพบแพทย์เพื่อตรวจรอยโรคจริง ให้ได้การวินิจฉัยที่แน่นอนที่สุดค่ะในระหว่างนี้ รับประทานอาหารอ่อนๆเน้นผักผลไม้ ดื่มน้ำมากๆ เพื่อหลีกเลี่ยงการท้องผูกหรือการถ่ายอุจจาระแข็ง ขับถ่ายให้เป็นเวลา ไม่ไปแกะหรือบีบติ่งดังกล่าวเอง